
أعوذ بالله السميع العليم من الشيطان الرجيم» بسم الله الرحمن الرحيم 
إن الحمد لله نحمده ونستعين به ونستغفره» ونعوذ بالله تعالى من شرور 
أنفسنا وسيئات أعمالناء من يهده الله فلا مضل له. ومن يضلل فلا 
هادي له» وأشهد أن لا إله إلا الله وحده لا شريك له. وأشهد أن محمدًا 
عبده ورسوله. "يا أَيُّهَا الَّذِينَ منوا انَهُوا الله حَقّ تُقَاتهِ وَلاً َون إل 
خَلَقَكُم مّن تفس وَاحِدَةٍ وَخَلَّقَ مِنْهَا رَوْجَهَا وَبَثَّ مِنْهُمَا رجالا كبيراً 
وَنِسَاء وَاتَقُوأْ الله الَّذِي تَسَاءلُونَ په وَالأَرْحَامَ إِنَّ الله گان عَلَيْكُمْ رَقِيباً" 


> "يا أَيّهَا الّذِينَ آمَنُوا افوا الله وَقولوا قَوْلاً سَّدِيداً * بُصلِخْ 

لكُم أَعْمَالكُم وَيَغْفِرْ لكُمْ ذنوبَكُم وَمَن يُطْعْ الله وَرَسُولَهُ فقد فار فؤزا 
ع ت ا" 

أما بعد فإن أصدق الحديث كتاب الله -تعالى- وخير المدي هدي محمد 


-صلى الله عليه واله وصحبه وسلم-. وشر الأمور محدثاهاء وكل محدنة 


ثم أما بعد؛ فلا زلنا أيها الكرام الأحباب مع أذكار الصباح؛ نعيشها 
ونعايشها ونفهمهاء لنخرجها من قلوبنا حتى تقبل منا. ودائمًا أذكر 
نفسي وإياكم في مطلع كل لقاءٍ بحديث البي -صلى الله عليه وسلم- 
"ادعُوا الله وأنتم مُوقِنُون بالإجابة» واعلّموا أن الله لا يَستَحِيبْ دُعاءً 
من قلب غافل لاه" يعني لن يقبل دعاؤك ولا ذكرك ولن تحفظ إن 
ذكرت أذكار الصباح أو دعوت بدون انتباه» بدون وعي قلب» فلابد 
أن تنتبه لما تقول» وأن تفهم ما تقول وأن يخرج من قلبك ما تقول. 

لأجل ذلك جاءت هذه السلسلة لنعيش ولنعايش أذكار الصباح 





١‏ أخرجه الترمذي 

ومضى معنا اللقاء الماضي والذي قبله حول ذكر عظيم من أذكار 
الصباح؛ مقدمته با أبت» أخذت منا لقاء لنتعلم كيف نر أبناءناء 5 
-صلى الله عليه وسلم- من القبر. والحديث رواه الإمام أحمد والحاكم 
وأبو داوود والنسائي والبخاري في الأدب المفرد وغيرهم؛ من حديث 
عبد الرحمن بن أب بكرة مش ابن أبى بكرء ابن أبي بكرة بالتاء وهو 
صحابي لكنه دون أي بكر. 


عن عبد الرحمن بن أي بكرة أنه قال لأبيه؛ اللي هو مين؟ أبو بكرة. 
قال له: إئ أسمعك يا أبت كان أول لقاء يا إيه؟ يا أبت» يا أبت إن 
أمعك تقول في كل غداة وحين تمسي: اللهم عافني في بدن اللهم 
عافني في سمعي, اللهم عافني في بصريء ثلاثا. وتقول حين تمسي وحين 
تصبح: اللهم إن أعوذ بك من الكفر والفقرء اللهم إن أعوذ بك من 
عذاب القبرء لا إله إلا أنت. 

فرأينا كيف أن الولد يتعلم من أبيه. وأن أذكار الصباح مش ورقة هترميها 
لابنك قول يا بني واحفظ. لأ. دا الابن شايفك بتقول الذكرء فأول 
يقة لتربية الأبناء أن تكون أنت صالحاء لأن الطفل مجبول على 
القدوة؛ الأم تيجي تلبس ا خمار بنتها اللي عندها سنتين ونص تروح 
تلبس زيهاء تلاقيها ساجدة تنام على الأرض زيها. وكذلك الأبناء: 
صح؟ فهكذا طْبِعَ الولد على الاقتداء, فلابد أن تكون صالحا ليكون 
ابنك كذلك صالحاء ففاقد الشيء لا يعطيه. 
كانت هذه المحاضرة الأولى» ثم تكلمنا عن أعظم ما سئل ربنا -جل 
وعلا- وهو العافية» أن يعافيك الله -جل وعلا- في دينك ودنياك 
وآخرتك» يعافيك في أولادك, يعافيك في مالك. وهذا الحديث تكلم 
فيه البي -عليه الصلاة والسلام- عن عافية البدن. كان مضى معنا 
ذكر من أذكار الصباح "اللهم إن أسألك العافية في الدنيا وفي الآخرة, 
اللهم إن أسألك العفو والعافية في ديني ودنياي وأهلي ومالي» اللهم 
استر عوراتي وامن روعاتي» اللهم احفظني من بين يدي ومن خلفي وعن 
بميني وعن شمالي من فوقي وأعوذ بعظمتك أن أغتال من تحتي". تكلمنا 

فيه عن العافية بمفهومها العام وكيف أن العافية كما قال النبي -عليه 
الصلاة والسلام- "أعظم ما سُئل الله العافية" أن يعافيك في دينك 






أخراك. 

هذه مجمل لأفضل ما يسأل الإنسان ربه -سبحانه وتعالى-. 

ثم جاء الكلام بعد ذلك عن الاستعاذة من الكفر والفقر» وكيف قرن 
البي -صلى الله عليه وسلم- الفقر بالكفر. وأكدنا أن المسلم ليس 
مطالبا أن يكون فقيرا عشان يدخل الجنة بسرعة مثلاء وليس كذلك 
مطالبًا أن يكون غنيّاء إن يفضل ليل فار يشتغل عشان يبقى غني. لا. 
أنت مطالب أن تكون راضيًاء إن أعطاك شكرت, وإن مُنعت صبرت»› 
والبي -صلى الله عليه وسلم- لم يكن فقيرا بل كان غنيًا. قلنا الكلمة 
دي مش أنا اللي قلت دا ربنا اللي قال: "وَوَجَدَكَ عَائِلاً..." مش سترها 
معاك, لا دا خلاه غني جعله غنيا "... .فَأَعْقَ" > لکن کان 
ينفق ويُسَلّط على إهلاك ماله الذي يرزقه الله -جل وعلا- إياه في 

الحق» فيعيش عيشة المساكين -صلى الله عليه وسلم-. يعني من 
تواضعه وزهده -عليه الصلاة والسلام_. 

وأنسينا الكلام عن الاستعاذة من عذاب القبرء فنتممها بإذن الله - 
جل وعلا- في هذا الصباح. 


اللهم إن أعوذ بك من عذاب القبر 
سؤال يا إخوان, هو القبر كله عذاب ولا فيه نعيم؟ أمال ليه الناس 
بتيجي تتكلم بتتكلم يقولك عذاب القبر؟ صح؟ الأصل إن القبر فيه 
الاتبين» زي يوم القيامة دائما لما الناس تتكلم عن القيامة تتكلم عن 
الخاس صح؟ يعني عرصات» يعني شدائد, لا دا فيه ناس يوم القيامة 
وسط الشدائد والشمس فوق الرؤوس والعرق يكاد أن يغرق الناس» 
والزحام يكاد أن ڪنق الأنفاس, هناك أناس وسط هؤلاء يسمعوا نداء 
الله -جل وعلا- العلوي "ي عِبَادِ لا حَؤف عَلَيْحُمْ الَيَوْمَ ولا أنه 
رنود" . من أولما كده انت مش هتخاف ولا هتحزن» 
فيه ناس يوم القيامة تاف من الصراط, ومن القنطرة, ومن لقاء الله - 

جل وعلا-» ومن العرض على الله -جل وعلا-. وإنها تحرم من شرب 
ماء من حوض النبي -عليه الصلاة والسلام-» وفيه ناس هتطلع من 
القبر على الجنة على طول. لا حساب عليهم أصلا. تطلع من القبر 
على الجنة. إذا كان فيه صراط وفيه شدائد وفيه حسك وفيه خطاطيف 
وفيه شرر كالقصر يحرق اللي ماشي على الصراط» وفيه رعب وفيه 
خوف وفيه ظلام» فيه ناس زي البرق هتمر زي البرق. يبقى المسألة في 
النهاية مش خوف, برضه القبر. 

إذا كان النبي -صلى الله عليه وسلم- يستعيذ بالله من القبرء وقبل أن 
يسلم في كل صلاة» حتى ظن بعض العلماء أن هذا فرض. قبل أن 
يسلم النبي من كل صلاة يتعوذ بالله من أربع "اللّهُمّ إن أَعُودُ بكَ من 
عَذَابٍ جهَنمَ ومن عَذَابٍ القَبِْ وَمِنْ فة المَخيَا وَالْمَمَاتِ وَمِنْ شَرِ 
فة المسيح الدَّجّالٍ"' النبي كان بيستعيذ بالله من هذه الأربع قبل أن 
جد سك نحن قل UN O‏ 
فرض» لكنه مستحب, لكن ينبغي ألا تفوته. طيب من كتر الكلام عن 
عذاب القبر هو القبر بس عذاب؟ لا. 





ع سام 

إذا كان فيه ثعبان في القبرء فيه ملايكة بتثبتك في القبر. إذا كان فيه 
وحشة ووحدة في القبرء فيه أنس بعملك الصا في القبر. إن كان فيه 
ضمة للقبرء هناك أناس قبورهم مد البصر. إن كان فيه كفن من النارء 
فيه كفن من الجنة. إن كان في القبور رائحة سيئة» فيه ناس تعيش في 
طيب من الجنة. إن كان فيه ناس مرعوبة لما بعد القبر اللي هو النار 
والعرصات والشدائد, فيه ناس في القبر مفتوح ها باب للجنة» ترى 
قصورها في الجنة. مش الكلام دا بيحصلء يعني القبر فيه نعيم وفيه 
عذاب. 

طيب لاذا يتكلم كثيرا عن عذاب القبر؟ أو لماذا يستعيذ البي -صلى 
الله عليه وسلم- كثيرا من عذاب القبر؟ ويتعوذ النبي في الصلوات أو 
دبر الصلوات قبل أن يسلم أو في كل صباح ومساء. ليه؟ لأن أكثر ما 
في القبور عذاب. 

مش عشان ربنا يريد أن يعذب عباده, لأ. عشان همه اللي بيعصوا. زي 
ما بنقول أكثر الناس الآن غفل عن صلاة الفجر.ء وقليل من الرجال 

هم الذين يصلون الفجرء يبقى لما أشدد على الناس في مسألة الفجر 
أنا ما أقصدكم أنتم» أنتم الصفوة, أنتم الرجال» أقصد النوّم لتبلغوهم, 
لتوقظوهم لتحيوهم من موت قلويهم بأمر الله -جل وعلا-. 






فيقدم العلماء كلمة عذاب قبل نعيم لأن أكثر ما في القبور للأسف 
فقد ثبت في الصحيحين حديث معروف أن امرأة سوداء كانت تقم 
المسجد وتنام فيه, امرأة زمان أيام البي -عليه الصلاة والسلام- كانت 
بتعمل إيه في المسجد؟ بتكدسه» تنضفه» وكانت بتنام فيه. ومرت أيام 
وافتقدها رسول الله -صلى الله عليه وسلم- لم يجدها. فسأل النبي عنها 
قالوا: يا رسول الله ماتت ودفناها ليلا وكرهنا أن نوقظك. يعني إيه؟ 
مش عايزين نصحيك من النوم» دفناهاء امرأة سوداء يعني تكس 
المسجد. فحزن النبي -عليه الصلاة والسلام-, يعني شوف النبي - 
عليه الصلاة والسلام- حت المرأة السوداء البي -عليه الصلاة 
والسلام- كان يهتم بجا -عليه الصلاة والسلام-. فقال النبي: دلوي 

على قبرها فذهب النبي -صلى الله عليه وسلم- صلى عليها عند القبر, 
ثم قال النبي -عليه الصلاة والسلام- "إن هذه القبور تمُتَلَِةَ على أهلها 
ظلمةًء وإِنَّ الله برها لهم بصلا عليهم"” فالنبي -عليه الصلاة 
والسلام- راح صلى عليها هناك وإن الله منورها لهم بصلاني عليهم 
الشاهد إن القبور مليئة إيه؟ مليئة ظلمة. 

أكثر الناس بعيدًا عن الله عشان كده قبره بيظلم» أكثر الناس مُعرض 
عن الله عشان كده بيعذب في القبر. قال الله -جل وعلا- "وما أَكْكَر 
الاس وَلَوْ حَرَصْت ومني" ٠‏ كما في سورة يوسف» وقال 
تعالى في نفس السورة: "وما يُؤْمِنْ أَكُتَرُهُمْ بالله' حتى اللي يقول أنا 
مؤمن؛ "وما يُؤْمِنْ أكُتَرُهُمْ بالل إلا وَهُم مُشْرِكُونَ" . يعني 
حتى اللي بيدعي الإيمان كتير منهم بيقع في الشرك, وأكثر أهل الأرض 
عموما قول ربنا -جل وعلا- "وَإن تطغ أكْثرَ من في الأرضٍ ُصِلُوكَ 
عن سيل الله" . فأكثر أهل الأرض بعيد عن الله -جل 
وعلا-. حتى المسلمون اللي إن شاء الله إن شاء الله عاقبة أمرهم إلى 
الجنةء حتى لو إنه وقع في بعض الذنوب أو في المعاصي, فيه ذنوب 





صححه لاان 


"الاستعاذة من عذاب القبر" من سلسلة "أذكار الصباح والمساء" 






شبكة الطربق إلى الله way2allah.com‏ 

بيفعلها المسلم تكون سببا في عذاب قبره» يعني حتى مسلم ويدخل 
الجنة بس فيه ذنوب عملهاء يُعَذَّبُ بحا في القبر أولًا. قال شيخ الإسلام 
ابن تيمية وغيره: "إن عذاب القبر ساعة إذ للمسلم يكون كفارة 
خطاياه" فابن تيمية وسبقه ولححق به کثیر» ذكروا بأن مكفرات الخطايا 
عشرة» مكفرات الخطايا؛ يعني واحد عمل ذنوب ومسلم اللي يكفر 
ذنوبه إيه؟ عشر حاجات» دي كانت محاضرة كاملة لي لكن أذكر منها 
الآن إنه: 

أول مكفر من مكفرات الخطايا: المصائب في الدنياء الإنسان لو جاله 
Sac‏ عجره حي جا حم 
حاجة المصائب في الدنياء ابتلاءات» أمراض» أي حاجة المصائب 
المكفرة. 


إثنين: الحسنات الماحية "إن الحّسّتات يذه السّيّكتات" 





ثلاثة: شدة الموت» رعا يشدد عليه حين تقبض روحه لأن الله يريد أن 


يكفر ما بقى من خطایاه» يبقى شدائد الموت. 

أربعة: شدائد القبرء كل بقى اللي يحصل في القبر؛ ضمة القبر» ظلمة 
القن شدائد القبر. 

خمسة: شدائد القيامة, القيامة فيها شدائد وعرصات وفيه حر وقنطرة, 
الشدائد دي ممكن ربنا يكفر بجا الخطاياء شدائد القيامة. 

ستة: شفاعة النبي -عليه الصلاة والسلام-. 

سبعة: شفاعة الصالحين. 

قلنا كاه دلوقتي؟ فيه قبلها شفاعة المؤمنين في صلاة الجنازة» دعواهم, 
لما تكون بتصلي على إنسان في جنازة ممكن دعاءك له يكون إيه؟ 
شفاعة. النبي -عليه الصلاة والسلام- قال "ما من رجُلِ مُسلم يموت 
فيقومُ على جنازته أربعونَ رجلا لا يُشركون بالله شيئًا إلا شفعهم الله 


فه"؛ 


كده كام؟ لسه اتنين, أقوهم لازم يعني؟ 
الأخيرة رقم عشرة يقول: رحمة أرحم الراحمين. شفاعة البي» شفاعة 
المؤمنين يوم القيامة» وذكر برضه شفاعة الأصدقاء. مکن صاحبك اللي 
كان بيطيع ربنا معاك في المسجد يشفع لك يوم القيامة» قال تعالى: 











إسناده صحيح على شرط مسلم 

كما آنا من شافع * لا صق يم" ؛ يعني 
صاحبك ده. لما تلاقي واحد صاحب صالح إوعى تسيبه» حتى لو بينك 
وبينه مشكلة, تنازل عن الدنيا لأجل بقاء الصحبة الصالحة ولا تتنازل 
عن الصحبة لأجل الدنيا. أكتر الناس كده بيضيع صاحبه عشان دنياء 
لاء إنت ضيع الدنيا عشان صاحبك. أصل دول هم يوم القيامة شفاعة. 
آخر حاجة رحمة أرحم الراحمين» فمن لم يرحمه الله -جل وعلا- فلا 
راحم له. نسأل الله السلامة والعافية. 

يبقى اذا يقدم العلماء الكلام عن عذاب القبر؟ أو يستعيذ البي - 
صلى الله عليه وسلم- من عذاب القبر كثيرا أكثر من الكلام عن نعيم 
القبر؟ لأن الأكثرية معذب في قبره إلا من رحم ربك. نسأل الله أن 
يعافينا وإيا كم. 

يبقى فيه عذاب قبر ولا لأ؟ فيه نعيم قبر ولا لأ؟ عشان محدش يطلع 
ینکر 

كان إسماعيل منصور مألف كتاب مجلدين أنا قرأت اللي مكتوب فيهم 
مجلدين؛ مجلد عن القرآن ومجلد عن السنة عنوان الكتاب؛ شفاء الصدر 
بنفي عذاب القبر. دا النبي نفسه بيقول: "أعوذ بك من عذاب القبر" 
رکل صلاة. فالقبر فيه عذاب وفيه نعیم» لکن المسلم يكل كيفيته إلى 
لله. فيه عذاب قبر؟ آه طيب إزاي؟ النبي أخبرنا ببعض الأشياء. طيب 





يا عم دا الإنسان بيتحول إلى رماد فإزاي بيعذب؟ 

طيب الإنسان اللى غرق مغلا والأسماك قطعته وكلته يعذب إزاي؟ 
معرفش» لکن الله -جل وعلا- قادر -سبحانه وتعالی- قادر أن يعذدب 
كل خلية. صح ولا لب قادر ولا لب قادر, والكيفية إحنا منعرفهاش» 
لكن العقل يقبلهاء طيب إزاي يعني واحد صالح مدفون وجنبه لازق 
فيه عظم في بعضه واحد فاسد» طيب دا ينعم إزاي ويبقى قبره روضة 
من رياض الجنة, وده حفرة من حفر النار وهو أصا" قبر واحد؟ 

إنت حضرتك مش بتكون نابم جنب زوجتك ممكن إنت تشوف رؤية 
حلوة جذدًا كأنك في الجنة» وني نعمن وإنت مع البي -عليه الصلاة 
والسلام- وهي شايفة العذاب أو شايفة تعب وقاعدة تنقلب وتعبانة؟ 

ممكن؟ أو العكس مش ممكن؟ طيب إزاي دا بيعذب وهو نام ودا بينعم 
وهو نايم إزاي؟ منعرفش الكيفية» منعرفهاش. 

فدائما نحن نصدق كلام ربنا وكلام نبينا -صلى الله عليه وآله وسلم- 
لأن حياة البرزخ ها قوانين غير قوانين حياة الدنياء كما أن حياة الآخرة 
ها قوانين غير قوانين الدنيا. يعني مفيش مرض يوم القيامة» مفيش نوم 
يوم القيامة» مفيش شبع يوم القيامة, لو كلت في الجنة صح؟ مفيش 
كلام دا غير قوانين الدنيا ومع ذلك نؤمن بالجئة ونؤمن بالنار. 

يبقى إذا الأمر كله بيد الله -جل وعلا- والحق والعقل الصحيح يوافق 
ذلك ولا يخالف النقل الصريح. 

يعني بعض الناس بيجي يدفن في القبر. المفروض الإنسان يدخل إزاي 
القبر؟ بعض الناس المصربين يقولك إيه المفروض تدخله برجله لما تكون 
القبلة كده يعني لو القبلة كده يدخل برجله ليه؟ علشان لا يقعد يبقى 
وشه فين؟ في القبلة طيب وهو مين قالك إنه هيقعد القعدة اللي إنت 
في دماغك دي؟ فإنت فاكر إن القعدة اللي هو هيقعد كده زي 
حضرتك كده؟ لا. 

طيب افرض إن القبر عمل كده والمسلمين أصلا بيدفنوا فين؟ في لحد 
ينام على جنبه اليمين كده» رأسه ناحية بمين القبلة ورجله يسار القبلة, 
ويتقلب كده يبقى وجهه للقبلة. طب إيه هيقوم إزاي واللحد فوق 
دماغه على طول؟ يبقى مش هيقوم؟ لاء القيام غير ما تظن. افرض 
واحد في حرب واتقطع واتقتل وبقى ذرات هيقوم إزاي؟ دا مش يقوم 
في القبر؟ لا سيقام» بس الكيفية لا نعرفها. قلت لك الله -جل وعلا- 
قادر. 


طيب الروح بترجع له إزاي؟ مش بيحصل الروح بترجع له إزاي؟ مش 
بيحصل إن الروح بترجع له وترد روحه إلى جسده؟ طيب يعني بقى حي 
تاني» طيب ما يقوم بقى يخبط في الباب ويطلع؟ لا ميعرفش. الله قادر 
أن يرد الروح إلى كل خلية ويسأها. أنا مش باقول دا اللي يحصلء أنا 
باقول ربنا قادر, فقوانين القبر لا نعرفهاء قوانين القبر لا نعرفها ومع 
ذلك نصدق نعيم أو عذاب القبر. تصدق ولا لأ؟ وإلا ربنا قال عن 


هى أي حاجة إنت 

متعرفهاش تبقى كذب؟ دا من أصول دينناء من أصول دينناء بأكد 
للمرة التالتة من أصول ديننا الإعان بالغيب. يعني فيه حاجات غيب 
كتيرة ربنا أخبرنا عنهاء نؤمن جا وإن كنا لا نعرفهاء الإيمان بالغيب "الم 
* ذَلِكَ الْكتَابُ لآ رَيْب فيه هُدَى لَلْمُتَّقينَ * الَّذِينَ د ُو أول الإعان 


نا 


وتعالى - غيب ولا لأ؟ حد شاف 5 ومع ذلك آمنا به -سبحانه 
وتعالى-. 


فمن أصول ديننا الإيمان بالغيب» وليس شرطا أبدًا إن أي حاجة تشوفها 
أو تعرف نحسها بإيدك أو عقلك يدركهاء يبقى هو الصح وخلاف ذلك 
يبقى غلطء لا. لأنهم بيحاولوا يحطوا داخل القبر أجهزة تنصت 
وتسجيلات وكاميرات ليلية بتصور ليلي علشان يشوفوا الملايكة 
بيطلعوا إزاي» والإنسان بيقعد إزاي» وبيتسأل إزاي, كل دا إنت ممكن 
متعرفوش. طيب لو صوروا القبر ده وطلع مشافوش حد, ملك ولا 
شافوش حد بيتسأل, ولا حد بیقعد» يبقى مفيش عذاب قبر ونعيم قبر؟ 

لا فيه. لكن الكيفية لا يدركها الإنسان. وليس شرطا لكل ما تراه 
بعينك أن يكون موجودًا. الكهربا أهى منورة الدنيا كلها وإنت مش 
شافيهاء اللي مش مصدق تعالى إمسك لي السلك ده وهاتصدق» مش 
مصدق إلا حاجة شايفها قله إمسك السلك. 


فالقبر فيه نعيم وفيه عذاب. وقد ذكر ربنا -جل وعلا- في القرآن ما 

يدل على ذلك وسنة النبي -صلى الله عليه وسلم- مملؤة بالكلام عن 

عن عذاب القبر. 

في القرآن قال الله -جل وعلا- "وَلَوْ تَرَى إذ الظَلِمُونَ في عَمَرَاتِ 

امَو وَالْمَلآنِكَهُ بَاسِطُوا اديه اروا أَنشْسَكُمْ الْيَوْمَ تجرَوْنَ عَذَابَ 

الُونِ با کم تَفُولُونَ عَلَى الله خَيْرَ ا وم عن آیاته تَسْمَكرنُونَ' 
> ساقها الإمام البخاري في باب تعذيب الملائكة للكفار 


عند الاحتضارء وقال تعالى: 'سَنْعَذَيهُم مُرََينِ 7 يُرَدُونَ لل عَذَابِ 


عَظيم" > سنعذيكم مرتين ثم يردون إلى؟ عذاب إيه مرتين 
دي؟ قال الحسن البصري -رحه الله تعالى- هناك عذابين للمنافقين 





"الاستعاذة من عذاب القبر" من سلسلة "أذكار الصباح والمساء" 


شبكة الطربق إلى الله way2allah.com‏ 






3 و 


قبل يوم القيامة, اللي هو "ثم يُرَدُونَ إلى عَذاب عظيم" قبل يوم القيامة 
في إيه؟ عذابين ھا إمى؟ عذاب الدنياء لا سيما عند الاحتضارء بينتزع 


الروح كما ينتزع السفود من الصوف المبلول» بيتقطع» وعذاب في القبر. 


لني 
و 
14-١‏ 


هذا معنى 'سَتُعَذَُم مر وقال تعالى: "وحَاق بال فِرْعَوْنَ سُو 
الْعَذَابٍ * الثَارُ يُعْرَضُونَ عَلَيْهَا عُدُوَاً وَعَشِيَاً وَيَوْمَ تَقُومُ السَاعَة أذخلوا 
آل فِرْعَوْنَ أَسَدّ العَذَابٍ' يبقى قبل 'ويَوْمَ تَقُوم 
المساعَةٌ" فيه عذاب» دا فين؟ في القبرء كما قال جمهور العلماء على أن 
العذاب ذلك يكون في القبرء ويكون في البرزخ» وهو حجة يثبت به 
العلماء عذاب القبر من القرآن. 

سنة النبي بقى مليانة 

منها ما رواه البخاري من حديث عائشة أن يهودية دخلت على عائشة 
-رضي الله عنها- فذكرت عذاب القبر, يعني اليهودية بتكلم السيدة 
عائشة بتقوها إن فيه عذاب قبرء وفيه شدائد في القبرء فقالت اليهودية 
ها -اليهودية بتقول للسيدة عائشة- أعاذك الله من عذاب القبر 


السيدة عائشة أول مرة تعرف إن فيه حاجة اسمها إيه؟ عذاب قبر. 

فسألت النبي -صلى الله عليه وسلم- قال النبي -عليه الصلاة 
والسلام- شوف شوف النص الجاي ده» عشان اللي بينكر» شوف 
النص قال النبي -عليه الصلاة والسلام-: نعم "عذاب القبر حي" 
فيه صيغة أوضح من كده؟ نعم عذابُ القبر حق. قالت عائشة: فما 
رأيت رسول الله -صلى الله عليه وسلم- بعدُ صَلَىء إلا تعوذ من عذاب 
القبر. يعني بتقول مشفتش البي صلى بعد كده أي صلاة إلا قال إيه: 
اللهم إن أعوذ بك من عذاب القبر. 

وني أيضا من حديث عائشة -رضي الله عنها- أن 
يهوديتان قالتا لعائشة: "إن أهل القبور يعذبون في قبورهم" قالت 
عائشة: فكذبتهما. السيدة عائشة بتقوها مين قال الكلام دا؟ مفيش. 
مين قالك إن الئاس بتعذب في القبر؟ لا مفيش. فذكرت ذلك للنبي - 
عليه الصلاة والسلام- فقال البي -صلى الله عليه وسلم- "صَدَقَتَا. 


ھە ر 3 


* صححه الألباق 

"فلولا أن لا تدافنوا لدعوث الله أن يُسمعكم من عذاب القبرٍ الذي 
آم منه"١‏ 

" لولا إن الإنسان ميدفنش قريبه, هايقولك هيدخل في النار» لكن الله 
-جل وعلا- يري بعض الناس آيات في الدنيا. صح؟ 

أنا ذهبت لأزور القبور يومًا في الليل مع بعض إخوان» هذا رأيته 
والإخوة صوروه بالفيديو, ورأينا قبا مشتعلاء نار» كنا في شارع كده 
من شوارع القبور, الشارع اللي بعد بعده لقينا نار طالعة, فبصوا لقوا 
القبر والع» القبر والع» الإخوة أصابحم الرعب وخرجوا مسرعين, 
وصوروها بالفيديو, رأينا قبا مشتعلاًء ممكن لو جيتوا تاني يوم متلقيش 
الكلام داء لكن الله -جل وعلا- يُظهر لبعض الناس بعض الآيات 
ليكون عظة وعبرة لهم. 

وفي صحيح البخاري كذلك من حديث أسماء بنت أبي بکر -رضي الله 
عنها- أن البي -صلى الله عليه وسلم- قام فيهم خطيباء البي خطب, 
فذكر البي -صلى الله عليه وسلم- فتنة القبر» عند قال البي 


أ صححه االات 

-عليه الصلاة والسلام- "قد أوحي إليّ أنكم تفتنونَ في القبور قريبًا 
من فتنة الدّجّالٍ" يعني الفتنة في القبر شديدة زي فتنة المسيح الدجال. 
وأنتم تحفظون حديث النبي -صلى الله عليه وسلم- 
من حديث بن عباس أن النبي مر بقبرين فقال النبي 

-عليه الصلاة والسلام- "إنمما ليعذبان وما يعذبان في كبير بلى كبير» 
أما أحدهما فكان لا يستنزه أو يستبرأ من بوله"." مش مهتم بالنجاسة, 
بيتبول وهو قائم, -أعزك الله- النجاسة تطرطش عليه أو إنه يدخل 
الخلاء دون أن يستنجي» أو یری شيئًا خرج منه مش مشكلة. هذه 
يعذب في القبر يعذب في القبرء "وأما الآخر فكان بمشي بالنميمة بين 
الناس" وثبت في الصحيحين شوف الأحاديث كلها فين 

> من حديث أبي أيوب الأنصاري أن النبي -صلى الله عليه 
وسلم- خرج بعدما غربت الشمس؛ فسمع النبي صوتاء يعني بالليل 
كده بعد المغرب, النبي "مع صوت مثلا صراخ صراخ» فقال البي - 
عليه الصلاة والسلام- "يهود تُعَذَّبُ في فَبُورِهًا" دول اليهود بيتعذبوا 
فين؟ في القبر. 


" روايات الحديث هنا 

كل ذلك يؤكد بكلام البي -عليه الصلاة والسلام- أن هناك في القبر 


عذاباء وهذا أمر معلوم من الدين بالضرورة. 


وكما قلت يُسْمِعُْ الله -جل وعلا- بعض الناس ليكون آية وعظة وعبرة 
له ولغيره »كما قال شيخ الإسلام بن تيمية: "قد يُكشف لكثير من 
أبناء زماننا يقظة ومناما ممكن الإنسان يشوف واحد بيتعذب في القبر 
في المنام لأ ممكن في اليقظة كمان. "قد يُكشف لكثير من أبناء زماننا 
يقظّة ومنامًا ويعلمون ذلك. ويتحققون, وعندنا من ذلك أمور كثيرة". 
بن تيمية بيقول: أنا عندي أمثلة من دي كتيرة جداء كما ذكرت لك. 

والنبي -صلى الله عليه وسلم- كان يستعيذ بالله -جل وعلا- دبر کل 
صلاة من عذاب القبر» وقد ذكر النبي -عليه الصلاة والسلام- شيئًا 
من العذاب وشيئًا من النعيم. خلينا في النعيم الأول 


حديث البراء المعروف» وده أوضح حديث وأكبر حديث في ذكر ما 


يكون في القبر من نعيم وعذاب, النعيم اللي هيحصل في القبر إيه؟ قال 

البي -عليه الصلاة والسلام-: "يأتيه مناد من السماء أن صدق 
عبدي" لو إنسان في القبر ومع صوت جايله من عند ربنا إنت صادق» 
يفرح ولا لأ؟ دا لوحده نعیم» نعيم لوحده. زي ما الإنسان بينعم مغلا 
في الدنيا إن امه يتذكر في التلفزيون, أو إن أمير أو رئيس أو ملك أو 
وزير يتكلم عنه كلام حلو, يبقى مبسوط. ده لذة بالنسبة له» مصورها 
ومسجلها وعاملها ويقولك دا فلان اتكلم عني» ده نفسه نعيم. فما 
ظنكم برب العالمين» لو تكلم عنك وقال إنت صادق "أن صدق 
عبدي" أول ما يقال هذا من ربنا إيه اللي يحصل بقى؟ النعيم كله ينزل. 
قال البي -عليه الصلاة والسلام-: "يقال فأفرشوه من الجنة» وألبسوه 
من الجنة, وافتحوا له بابا إلى الجنة" مش كل ده نعيم؟ يبقى نابم على 
حتة من الجنة, يبقى شايف مكانه في الجنة, يبقى جايله من طيب الجنة, 
يبقى يلبس من الجنة» وهو في القبر؟ آه إزاي. الله أعلم. 


قال: "فيأتيه من روحها وطيبها" اللي هو إيه روح وطيب إيه؟ الجنة. 
"ويفسح له في قبره مد بصره" ويفسح له في قبره مد بصره. ومن النعيم 

برضه في نفس الحديث, من النعيم قول النبي -عليه الصلاة والسلام- 
: "وبمفل له رجل حسن الوجه حسن الثياب طيب الريح» فيقول أبشر 
بالذي يسرك" يعني قعد معاه واحد قاعد يقوله: دا انت الجنة مستنياك, 
دا الحور العين» قاعد يكلمه عن اللي يفرحه بقى» مش سايبه لوحده» 
دا انت عارف ده في حورية اسمها العيناء أول ما تدخل الجنة عند القصر 
بتاعك اللي موجود مش عارف في المكان الفلان هتلاقيها مستنياك, 
أورهالك أهه افتحوا باب الجنة أهي هناك أهيه شايفها» بس مش دلوقتي 
لما نروح الجنة. يقعد كده يكلمه» إنت عارف ها أنت قابلت واحد 






صاحبك في الشارع وأخدته معاك ودخل معاك العمل دهه؟ ربنا هيرفعك 
فيه في الجئة درجة. أهه بص أهه دي الجنة, إنت كان مكانك هنا أهه 
وإنت بقيت فوق أهه شوف كده» يقعد يكلمه لغاية لما يفرح. "أبشر 
بالذي يسرك" إيه اللي يسرك؟ أي حاجة تفرحك» عملك الصاح يقعد 
يكلمك عنهاء يبقى معاك يؤنسك. 

"وبمثل له رجل حسن الوجه حسن الثياب طيب الريح فيقول أبشر 
بالذي يسرك" يقول له في رواية تانية" "أبشر برضوان الله وجنات لا 

فيها نعيم مقيم" ويقول له "هذا يومك الذي كنت توعد" أول ما يتقبض 
روحه يجيلوا صاحبه ده هو اللي هو العمل الصاح بتاعه. يقوله متخافش 
اليوم يومك» دا النهاردة يوم السعادة, ماتقلقش هيجيلك ملكين مش 
هيعملولك حاجة, هيسألك تلات أسئلة ولا أربع أسئلة الإجابة أهه 
وإنت عارفهاء هيطمنك. هذا للعبد المؤمن. في رواية قال البي -عليه 
الصلاة والسلام- 3 يفتح له باب من الجنة وباب من النار يقال له 
هذا منزلك لو عصيت الله أبدلك الله به هذاء فإذا رأى ما في الجئة قال 
رب عجل قيام الساعة" شايف الجنة يارب القيامة تقوم بأه عشان إيه؟ 
عشان يشوف النعيم اللي مستنيه "رب عجل قيام الساعة كي ما أرجع 
إلى أهلي ومالي. فيقال أسكن" اهدى بس اهدى» اطمن بس جايلك 
جايلك ماتقلقش, لو لسه على القيامة ٠١١‏ سنة, 7٠١‏ سنة ٠.‏ .لم 
سنة» ولا كان لسه على القيامة عشرة آلاف سنة» هي تمر على المؤمن 
كصلاة ظهر أو كصلاة عصرء في الفترة دي بينعم فيها برضه» هذا 
المؤمن. 

أم العاصي -عياذا بالله- ينادي مناد من السماء» برضه» الوجه التاني 
بقى "ينادي مناد من السماء أن كذب عبدي" كداب. يعني آنا متخيل 
المشهد تخيل كده لا وزير ولا رئيس ولا أمير يطلع فيقول لك فلان 
حرامي وكداب وسرق وعمل» ذا ربنا اللي بيقول -سبحانه وتعالى- 
وله المثل الأعلى "ينادي مناد من السماء أن كذب عبدي» فأفرشوه 
من النار وافتحوا له بابًا إلى النار ويضيق عليه قبره» ويأتيه من سمومها 
وحميمهاء ويمثل له رجل قبيح الوجه قبيح الثياب» منان الريح» فيقول 
له من أنت؟ فوجهك الوجه يجيء بالشرء يقول أنا عملك السوء"" 
النظرات احرمة اللي شافهاء ولا الغيبة والنميمة ومجالس السب والشتم 
اللي قعدهاء ولا المال الحرام اللي خده. ولا الظلم اللي ظلمه. كل ده 
يجيله في القبرء يقوله دا إنت مصيبتك مصيبة, شايف الحفرة اللي في 
النار دي؟ هتقع فيها عشان شتمت الأخ فلان» وشايف الحية الموجودة 
في القبر دي؟ هتعضك 6.6٠.٠‏ مرة عشان قلت إنت كلمة في حق 
واحد صالح. وإنت شايف الجبل ده؟ هتقعد تطلع عليه "سَأَرْهِقُهُ 
و > تطلع عليه عشرة آلاف سنة لما جسمك يتقطع 





* أخرجه أحمد مختصرًا 

ويذاب» وكل ما إيدك تنقطع يجيلك إيد تانية, لغاية لما تترمى من فوق 
تترمى من فوق "وَأَمًا الْدِينَ فَسَقُوا فَمَأْوَامُه الَا كُلَّمَا أَرَادُوا أن جوا 
منها أَعِيدُوا فيه" ٠‏ هتترمى من فوق تفضل واقع سبعة 
آلاف سنة, تقع على الجبل وبتتقطع وبتتحرق, كل ده يقوله له. رعب 
دا مش فيلم رعب» دا رعب حقيقي» دا الكلام دا من عمل السوء - 
والعياذ باللّه-. 

قال النبي -عليه الصلاة والسلام-: "ثم يقيد له أعمى أصم أبكم» ربنا 
يجيب له ملك شديد غليظ لا بيشوف ولا بيسمع ولا بيتكلم. عشان 
مهما يستغيث مهما يطلب حاجة لايغينه. ونی يده دا كلام النبي -عليه 
الصلاة والسلام- وفي يده مرزبة عارفين المرزبة؟ البتاع الحديد اللي 
بيرفعوها فوق ويضربوها جامد دي» وني يده مرزبة شوف لو ضرب با 
جبل كان تراباء نسأل الله السلامة والعافية» لو ضرب جا جبل كانت 
تراًا فيضرب بما حتي يصير تراباء فيصيح صيحة يسمعها كل أحد إلا 
التقلين" اللهم سلم يا رب» اللهم سلم 

فالقبر أيها الكرام فيه نعيم وفيه عذاب 

وسبب النعيم بإيجاز عملك الصالح, وسبب العذاب بإيجاز هو العمل 
السيئ. 

لكن ثم أسباب لعذاب القبر خاصة؛ منها كما قلت لك النميمة إنك 
توقع بين الناس» أو عدم الاستتار أو الاستنزاه من بول كان لا يستتر 
من بوله. بيتبول أدام الناس ممكن الناس تشوف عورته. أو كان لا 
يستنزه من بوله» علم ابنك كده الصغير قوله يا بني لما تدخل الحمام 
زق الباب متسبهوش مفتوح, أصل فيه عذاب القبر للي مبيستترش وهو 
بيعمل البول» يا إبني استنج كويس يا ابني عشان فيه عذاب قبر للي 
مبيستنجيش كويس, علم نفسك وولدك كده. 

من أسباب عذاب القبر شوف النبي -عليه الصلاة والسلام- بيقول 
إيه؟ امع الحديث ده "تنزهوا من البولٍ فإنَ عامّةَ عذاب القبر منه"؟ 
في رواية تانية "أكثر عذاب القبر من البول" واللي معندوش طهارة 
كويسة أثناء التبول أكتر عذاب القبر منه» والعكس النبي -عليه الصلاة 


98 حسنه النووي 

والسلام- قال في "الطهور شطر الإيمان" نص الإيمان 
الطهارة. اللي بيطهر كويس نص الدين» نص الإيمان. 

يبقى قلنا من أسباب عذاب القبر إنه النميمة وعدم الاستنزاه من البول 
أو الاستنجاء من البول. 

تلاتة: الغلول؛ الحرامي هيعذب في القبر الأول» السارق سيعذب في 
القبر الأول. ففي من حديث أبي هريرة "أن غلامًا صحابيًا 
كان زمان النبي -عليه الصلاة والسلام- غلاما صحابيا كان يخدم النبي 
-صلى الله عليه وسلم- فأصيب بسهم وهو يحمل رجلا لرسول الله - 
صلى الله عليه وسلم- فقال الناس هنيئا له الجنةء دا عيل أو غلام 
وكان بيخدم النبي كمان -عليه الصلاة والسلام- وأصيب بسهم في 
معركة مع البي» فالصحابة قالوا إيه؟ زي ما بيحصل بيدفنوا الواحد؛ 
في الجنة ونعيمهاء بتسمعوها عند القبر؟ إنت إيش عرفك؟ متعرفش, 
فالصحابة قالوا هنيئا له الجنة» قال البي -عليه الصلاة والسلام-: 
"كلا كلا والذي نفسي بيده إن الشملة التي أخذها يوم خيبر من المغانم 
لم تصبها المقاسم» لتشتعل عليه نارا" دا هو كان في المعركة من أيام 

خيبر » الغنائم المفروض بتيجي في النص والقائد بيقسمها على المسلمين, 
دا خد حتة قماشة حطها على كتفه. حتة قماش شملة الحتة قماشة 
الصغيرة كده زي الكوفية مثلاء خدها قبل ما يقسم الإمام» الحتة دي 
ولعت قبره نار» قال: "فجيء للبي -صلى الله عليه وسلم- بشراك أو 
شراكين" أول ما النبي قال الكلمة دي إيه اللي حصل؟ راح واحد من 
الصحابة جاب -أعزك الله جاب للنبي جزمة» قاله: خد يا رسول الله 
خلاص» يعني إيه؟ كان واخدها زي مين؟ زي الغلام ده» فرجعها للنبي 
-عليه الصلاة والسلام- فجيء للنبي -عليه الصلاة والسلام- يعني 
مغلا مش هو اللي جابماء بعت واحد؛ خد دي عشان كنت واخدها 
رجعها للبي -عليه الصلاة والسلام-. فقال البي -عليه الصلاة 
والسلام- "شراك من نار أو شراكين من نار" يعني دول كان زماتهم إيه؟ 
کان زماهم نار عليه دلوقتي» هو نجی بنفسه» يعني اللي مد إيده لازم 
يرجع وإلا هيتحرق في القبر. 

كذلك من أسباب عذاب القبر الكذب, من أسباب عذاب القبر 
هجران القرآن اللي معدش بيقرأ قرآن. من أسباب عذاب القبر الزناء 
من أسباب عذاب القبر الربا. 

إحنا قلنا دلوقتي تلات حاجات اللي همه النميمة» عدم الاستتار من 
البول, السرقة, رقم أربعة الكذب, خمسة هجران القرآن, سعة الزناء 
سبعة الربا. 

وكل هذا ثابت في حديث طويل رآه البي -صلى الله عليه وسله- 
حديث سمرة بن جندب؛ قال: "رأيت الليلة رجلين آتيان فأخذا بيدي 
فأخرجانن إلى الأرض المقدسة فإذا أنا برجل جالس» ورجل قائم بيده 
كلوب من حديد يدخله في شدقه حت يبلغ قفاه"'' واحد ماسك حتة 
حديد كده قاعد يعمل كده ويقطع لغاية قفاه حنى يبلغ قفاه "ثم يفعل 
بشدقه الآخر" يشد كده لغاية لما يقطع. ويلتئم شدقه هذا فيعود مثله. 
يعني إبه؟ يقطع دي ويخش على التانية يقطع دي تكون دي رجعت 
برجعلها تانن» يفضل يقطع كده على طول. قلت: من هذا؟ قالوا انطلق 
انطلق". فسر البي قال هذا هو الكذاب, يحدث بالكذبة فتحمل عنه 





'' روايات الحديث هنا 

حتى تبلغ الأفاق»› فيصنع به هذاء أو ما رأيت إلى يوم القيامة. العذاب 
ده هيعذبه لغاية إمق؟ يعني الكلام ده قبل يوم القيامة في القبرء هذا 
الكذاب وإنتم عارفين الفيسبوك بقى, اللي بيعمل كدبة ويدشرها إنتر 
على طول» ارسل يبعت على المجموعات أي خبر كدب» أي كلام 
کذب» الكداب ده؛ دا عذابه في القبر. 

وذكر النبي -عليه الصلاة والسلام- أيضا عذاب الزاني» وعذاب 
المرابي» فذكر مثلاً؛ قال النبي -عليه الصلاة والسلام-: "رأيت رجلا 
مضطجعا على قفاه" نابم كده على ضهره "ورجل قائم على رأسه بفهر 
أو صخرة" يعني واحد نابم واحد تاني ماسك صخرة كبيرة فيشدق يما 
رأسه. يضرب بالحجر كده ينزل على دماغه يفلق دماغه نصين, قال: 
"فإذا ضربه بمذا الحجر تدهده الحجرء فانطلق إليه يأخذه ليعود رأسه 
كما كان» قال النبي -عليه الصلاة والسلام- هذا رجل علمه الله 
القرآن فنام عنه بالليل؛ ولم يعمل به بالنهار» فهذا عذابه إلى يوم القيامة, 
أو يفعل به إلى يوم القيامة"١١.‏ اللي هو ساب القرآن معملش بيه يعذب 
ذا . 


"١‏ الحديث كامل هنا 

الغالث: انطلق البي -عليه الصلاة والسلام- إلى ثقب مغل التنور, 
يعني فتحة كده في حفرة كبيرة لما فتحة من فوق, أعلاه ضيق وأسفله 
واسع يتوقد نحته نارا فإذا اقترب؛ النار تقرب, ناس محبوسة في التنور 
ده بتولع» تنور يعني زي إناء كده زي عارفين قدرة الفول عامل زي دي 
كده بس كبير بقى» الناس واقعة فيه وبيتحرق من تحت, فإذا اقترب 
ارتفعوا حتى كادوا أن يخرجواء النار تولعهم من نحت يهربوا عشان يطلعوا 
من فوق» فإذا مدت رجعوا فيهاء وفيه رجال ونساء عراة» قال هم 
الزناة يعذبوا لغاية يوم القيامة. 

والأخير: قال أتينا على نهر من دم فيه رجل قائم على وسط النهر» وني 
وسط النهر رجال بين يديهم حجارة؛ فإذا أراد أن يخرج, -واحد في 
النهر وناس على الباب ماسكين طوب- إذا أراد أن يخرج من تمر الدم 
ألقوه بالحجارة فردوه حتى كان, قال هذا كل الربا اكل الربا. نسأل 
الله السلامة والعافية. 

كذلك من أسباب عذاب القبر الذي مات وعليه دين الذي مات 
وعليه دين» كما قال النبي -عليه الصلاة والسلام- لما مات صحابي 
امه سعد بن الأطول كما ثبت عند ابن ماجة وفي مسند أحمد وعند 
البيهقي وصححه الألباني» أخوه مات وعليه دين, قال البي -عليه 
الصلاة والسلام- "إن أخاك محبومن بِدَيْنه فاقض عنه"" ' يعني هيتحبس 
في قبره» سجن. قال: فذهبت فقضيت عنه» ثم جئت وقلت يا رسول 
الله: قضيت دينه إلا دينارين, امع ديء إلا دينارين ادعتهم امرأة 
وليست ها بينة. يقوله یا رسول اللّه: أنا سديت كل دينه ما عدا إيه؟ ما 
عدا اتنين دينار واحدة قالت دا هو كان واخد مني اتنين دينار بس 
مجبتش دليل ولا ورقة ولا حد شاهد ولا حاجة» فمدلهمش. فقال له 
البي -عليه الصلاة والسلام- أعطها فإنها محقة صادقة, حتى الاتنين 
دينار اللي هو شاكك فيهم البي قاله إيه؟ سدهم فإتما محقة صادقة. 


كذلك من أسباب عذاب القبر بكاء الأهل على الميت إن ل يتبرأء كما 
قال البي -عليه الصلاة والسلام- لما طعن عمرء دخل 





5 صححه الألباق 


"الاستعاذة من عذاب القبر" من سلسلة "أذكار الصباح والمساء" 


شبكة الطريق إلى الله way2allah.com‏ 

صهيب يبكي قائلا وا آخاه وا صاحباه لعمر بن الخطاب فقال عمر: 
يا صهيب أتبكي علي وقد قال النبي -عليه الصلاة والسلام- إن 
اميت يعذب ببعض بكاء أهله عليه؟ شوف اللفظ إيه؟ ببعض بكاء 
أهله عليه قالوا إن بكى الأهل بكاءً غير النواح» لا يصاحبه البكاء ده 
حزن بالقلب أو بكاء بالعين لا يعاقب الله عليه. إنما لو صوحب ذلك 
صياح أو شق جيب أو أنهم فعلوا ذلك ولم يتبرأ الميت» ماقلهمش مثلا 
متعملوش كذا أنا بريء» فهذا يعذب به. هذه من أسباب عذاب القبر. 






أما ما ينجيك من عذاب القبر 

فأولا العمل الصالح عموما 

55 نعيم القبر يأتيك الرجل الصالح يقول إيه أنا عملك الصاح 
العمل الصالح عموما ينجيك من عذاب القبر. 

ثانيا: الدعاء عود نفسك أن تدعو كل صباح ومساء بالدعاء الذي 
نقوله "اللهم إن أعوذ بك من الكفر والفقر, اللهم إن أعوذ بك من 

عذاب القبرء لا إله إلا أنت" وعود نفسك أن تدعو كل صلاة من 
ذلك وبين الفينة والفينة ادعو اللّه. قال البي -عليه الصلاة والسلام- 
من حديث مسلم "تعوّذوا بالله من عذاب القبر". كان البي -عليه 
الصلاة والسلام- يقول في من حديث أنس "اللهم إن 
أعوذ بك من العجز والكسل والجبن والبخل والهرم, وأعوذ بك من 
عذاب القبر» وأعوذ بك من فتنة الحيا والممات" فمما ينجيك من 
عذاب القبر أن تدعو الله -جل وعلا- أن ينجيك. 

كذلك ما ينجيك من عذاب القبر أن يكرمك الله -جل وعلا- 
بالشهادة عند موتك. الشهادة عند موتك في حديث المقدام بن معد 
كرب الذي أن النبي -صلى الله عليه وسلم- 
قال "إن للشهيدٍ عند الله خصالا: أن يعفر له من أوَلِ دفعة من دمه 
ويرى مَقَعَدَهُ من الجن ويحلَّى جلية الإيمان, ويُروَجُ من الور العين؛ 
وجار من عذاب القبر" إلى آخر الحديث 

كذلك مما يحفظك الله -جل وعلا- به من عذاب القبر أن توت مرابطاء 


يعني إنت مكن مش شهادة» بس وإنت في الجيش مثلا تقوت» -بس 

داخل بنية طيبة- إنك تكون مرابط في سبيل الله لتستعد للجهاد حتى 
لو مدخلتش معركة بس تستعد للجهاد» ومت» قال البي -صلى الله 
عليه وسلم- كما من حديث فضالة بن عبيد 
وصححه الألباني, أن النبي -صلى الله عليه وسلم- قال: "كل ميت 
يختم على عمله" يعني أي واحد بيموت كتابه إيه؟ بيتقفل خلاص» لکن 
فيه ناس كتابما مبيتقفلش "كل ميت يختم على عمله إلا الذي مات 
مرابطا في سبيل الله" مات وهو مستعد للمعركة أو بيستعد للمعركة دا 
ما كتابه ميتقفلش» حسنات بتتكتبله لغاية يوم القيامةء إلا الذي مات 
مرابطًا في سبيل الله "فانه ینمی له عمله يوم القيامة" عمله يفضل يكبر 
ينمو لغاية يوم القيامة» قال: "ويأمن فتنة القبر" ويأمن فتنة القبر. 
كذلك ما يحفظه الله -جل وعلا- أو يقيه من عذاب القبر من أكرمه 
الله -جل وعلا- ومات يوم الجمعة أو ليلة الجمعة, كما ثبت في 





من حديث عبد الله بن عمرو بن العاص وصححه 
الألباي أن البي -عليه الصلاة والسلام- قال: "ما من مسلم يموت 
يوم -١‏ لجمعة" وفي رواية "ليلة -١‏ لجمعة إلا وقاه الله فتنة القبر" 

آخر حاجة 
من مات عرض في بطنه» هذه نعمة, الكلى الكبد الاستسقاء» مش 
عارف الكلام بتاع البطن ده, قول النبي -عليه الصلاة والسلام- كما 
روى a‏ 

أن البي -صلى الله عليه وسلم- قال "من يقتله بطنه فلن 
يعذب في قبره" من يقتله بطنه فلن يعذب في قبره. 
هذه ستة منجيات من عذاب القبر 
العمل الصال» والدعاء والشهادة؛ والذي يموت مرابطاء والذي يموت 
يوم الجمعة أو ليلة الجمعةء أو بموت عرض في بطنه بداء البطن. 
هذا يقيه الله -جل وعلا- عذاب القبر. 
نسأل الله -جل وعلا- أن يقينا وإياكم عذاب القبر. 
ونكتفي بهذا القدر وأسأل الله -جل وعلا- أن يجمعنا وإياكم دائما في 
الدنيا على طاعته وفي الآخرة مع نبيه -صلى الله عليه وسلم-. وجزاكم 

الله خيرا وصلى الله وسلم وبارك على البي محمد والحمد لله رب العالمين 
والسلام عليكم ورحمة اللّه. 

